
      GRAD ZAGREB
   GRADSKA ČETVRT
TREŠNJEVKA-SJEVER
  Vijeće Mjesnog odbora 
        „Samoborček“

KLASA: 024-08/24-003/1943
URBROJ: 251-13-11-16/001-24-3
Zagreb, 30. rujan 2024.
Z A P I S N I K

sa 42. sjednice Vijeća Mjesnog odbora „Samoborček“, održane 30. rujna 2024. s početkom u 20.00 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Ivan Maksan, Nikolina Rajković, Ana Legčević, Mirjana Ana-Marija Piskulić, Noah Kraljević 
Nenazočni članovi Vijeća: Maja Đuroković 
Ostali nazočni: Gradski ured za mjesnu samoupravu, promet, civilnu zaštitu i sigurnost, Područni odsjek Trešnjevka – sjever: Ivan Ćota – stručni referent, 
- J. H.-M. – predstavnica Udruge „Tragači“,
- V. – predstavnik stanara zgrade u Ulici Franje Petračića

Predsjednik Vijeća Mjesnog odbora „Samoborček“ utvrđuje da je na sjednici prisutno 5 od ukupno 7 članova Vijeća, pa Vijeće može pravovaljano raspravljati i odlučivati.
Predsjednik predlaže verifikaciju Zapisnika s 41. sjednice, otvara raspravu, utvrđuje da nema primjedaba na zapisnik te zaključuje raspravu. Vijeće JEDNOGLASNO prihvaća Zapisnik s 41. sjednice.

Predsjednik predlaže dopunu dnevnog reda pod točkom Aktualna problematika:
 - Problem uspornika (Magazinska - Nova cesta)
 - Prijedlog zaključka o ukidanju povjerenstava
 - Izvješće predstavnika stanara iz Ulice Franje Petračića o rješavanju problema požarnog puta na 
   križanju Ulice Andrije Žaje i Petračićeve ulice

Dopuna dnevnog reda prihvaćena JEDNOGLASNO.

Predsjednik predlaže
	                       DNEVNI RED

1. Prijedlog zaključka o spajanju mjesnih odbora
2. Prijedlog Odluke o izmjeni Poslovnika o radu Vijeća Mjesnog odbora „Samoborček“
3. Prijedlog zaključka o iskazivanju interesa odnosno iznosu sredstava za Plan potreba za
   aktivnostima, programima i projektima unapređenja kvalitete života građana u 2025.
4. Predstavljanje programa „Pričajmo o nama – komunikacijom do integracije“ za migrante,
    siječanj-svibanj 2025.
5. Aktualna problematika
   - Informacija o događanju s 583/6 k.o. Trešnjevka – Obustava postupka izdavanja građevinske
     dozvole
   - Problem uspornika (Magazinska – Nova cesta)
   - Prijedlog zaključka o ukidanju povjerenstava
   - Izvješće gospodina V. o rješavanju problema požarnog puta na križanju Ulice Andrije Žaje i  Ulice
     Franje Petračića

6. Pitanja, prijedlozi i obavijesti
         
koji je prihvaćen JEDNOGLASNO.

[bookmark: _Hlk138760601]Ad. 1 Prijedlog zaključka o spajanju mjesnih odbora
Predsjednik otvara raspravu u kojoj sudjeluju svi članovi vijeća. Članovi vijeća smatraju da treba napraviti analizu spajanja mjesnih odbora, te u ovom trenutku ne mogu donijeti zaključak o navedenoj točki. Predsjednik zaključuje raspravu.

Ad. 2 Prijedlog Odluke o izmjeni Poslovnika o radu Vijeća Mjesnog odbora „Samoborček“ 
Predsjednik otvara raspravu u kojoj sudjeluju svi članovi vijeća, zaključuje raspravu.
Vijeće Mjesnog odbora „Samoborček“ JEDNOGLASNO donosi

ODLUKU
o izmjeni Poslovnika o radu Vijeća Mjesnog odbora „Samoborček“

Članak 1.

	U Poslovniku o radu Vijeća Mjesnog odbora „Samoborček“, donesenog na 27. sjednici, 20. lipnja 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 
Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

Ad. 3 Prijedlog zaključka o iskazivanju interesa odnosno iznosu sredstava za Plan potreba za
          aktivnostima, programima i projektima unapređenja kvalitete života građana u 2025.
Predsjednik otvara raspravu u kojoj sudjeluju svi članovi vijeća, zaključuje raspravu.
Vijeće Mjesnog odbora „Samoborček“ JEDNOGLASNO donosi

Z  A   K  L  J  U  Č  A  K

1. Vijeće Mjesnog odbora „Samoborček“ planira osigurati sredstva u ukupnom iznosu od 4.000,00 € za Plan potreba za aktivnostima, programima i projektima unapređenja kvalitete života građana u 2025. godini.
2. Ovaj Zaključak dostavlja se Vijeću Gradske četvrti Trešnjevka - sjever.
Ad. 4 Predstavljanje programa „Pričajmo o nama – komunikacijom do integracije“ za 
          migrante, siječanj – svibanj 2025.
Gospođa J. H.-M. članovima Vijeća predstavlja program „ Pričajmo o nama – komunikacijom do integracije“.
Ad. 5 Aktualna problematika
  - Informacija o događanju s 583/6 k.o. Trešnjevka – Obustava postupka izdavanja građevinske
     dozvole
Predsjednik obavještava članove Vijeća o obustavi navedenog postupka
  - Problem uspornika (Magazinska – Nova cesta)
Potpredsjednica vijeća obavještava članove Vijeća da su uspornici na križanju Nove ceste i Magazinske ulice maknuti, te postavlja pitanje zašto su maknuti i zašto mjesni odbor nije obaviješten o tome.
  - Prijedlog zaključka o ukidanju povjerenstava
Predsjednik otvara raspravu u kojoj sudjeluju svi članovi vijeća, zaključuje raspravu.
Vijeće Mjesnog odbora „Samoborček“ JEDNOGLASNO donosi

Z  A   K  L  J  U  Č  A  K

1. Vijeće Mjesnog odbora „Samoborček“ stavlja van snage Zaključak o osnivanju povjerenstava, donesen na 20. sjednici 14. prosinca 2022., Klasa: 024-08/22-003/2466, Urbroj: 251-13-11-16/003-22-9.
           2.   Ovaj Zaključak dostavlja se Vijeću Gradske četvrti Trešnjevka - sjever.

- Izvješće predstavnika stanara V. o rješavanju problema požarnog puta na križanju Ulice Andrije Žaje   
  i Ulice Franje Petračića
Predstavnik stanara izvještava o rješavanju problema požarnog puta na križanju Ulice Andrije Žaje i Ulice Franje Petračića.
Ad. 6 Pitanja, prijedlozi i obavijesti

Predsjednik izvještava o ponovnoj javnoj raspravi u vezi GUP-a.
O datumu održavanja sljedeće sjednice članovi vijeća će biti naknadno obaviješteni.
Sjednica Vijeća završila je u 21.30 sati.

       ZABILJEŽIO                                                                                                                    											Predsjednik
    Ivan Ćota                                                                                	           Vijeća Mjesnog odbora									            ”Samoborček”

[bookmark: _GoBack]                                                                                                                              Ivan Maksan, v. r.
Prilog: Izvješće o glasanju



Izvješće o glasanju na 42. sjednici

     

                                                                                                                            










	Članovi Vijeća

